শাখাসমূহ ও কার্যাবলী | কাজীপুর উপজেলা | কাজীপুর উপজেলা
১। সংস্থাপন শাখার কাজ : এ শাখায় জেলা প্রশাসক মহোদয়ের হস্তান্তরিক বিষয়ক একজন কর্মচারী অফিস সুপারিনটেনডেন্ট কর্মরত থাকেন। তিনি কর্মকর্তা/কর্মচারী নিয়োগ, বদলী সংক্রান্ত কাজ, বিভাগীয় অফিস ও নির্বাহী অফিসারের দপ্তরের কর্মকর্তা/কর্মচারীদের নৈমিত্তিক ছুটি মঞ্জুর,পেনশন কেইস নিষ্পত্তি, প্রাপ্ত চিঠিপত্র যথাযথ নিষ্পত্তিকরণ, অফিস আদেশ, পরিপত্র ও অন্যান্য গুরুত্বপূর্ণ চিঠিপত্র সংরক্ষণএবং উপজেলার হস্তান্তরিক বিষয়ক সকল বিভাগীয় কর্যক্রমের তদারকি করেন এবং জরুরী প্রয়োজনে অন্যান্য কার্যাদি ।
২। গোপনীয় শাখার কাজ : এ শাখায় জেলা প্রশাসক মহোদয়ের সংরক্ষিত বিষয়ক একজন কর্মচারী সিএ-কাম-ইউডিএ কর্মরত থাকেন। তিনি উপজেলা নির্বাহী অফিসারের মাসিক সম্ভাব্য ভ্রমণ সূচী ও মাসিক পূর্ণাঙ্গ ভ্রমণ বিবরণী তৈরী, ইউনিয়ন পরিষদ, ইউনিয়ন ভূমি অফিস,ইউআইএসসি,মোবাইল কোর্ট পরিচালনা, সকল শিক্ষা প্রতিষ্ঠান ও সকল উন্নয়নমূলক প্রকল্প পরিদর্শন কার্যক্রম ও প্রতিবেদন তৈরী এবং যাবতীয় গোপনীয় ও অন্যান্য তদন্ত প্রতিবেদন কার্যক্রম সম্পন্ন করণ, মাসিক ও পাক্ষিক গোপনীয় প্রতিবেদন প্রেরণ। তাছাড়া উপজেলার ও রাষ্ট্রীয় নিরাপত্তা সংক্রান্ত উপজেলা পর্যায়ে গোপনীয় কার্যক্রম এ শাখার মাধ্যমে সম্পাদিত হয় এবং জরুরী প্রয়োজনে অন্যান্য কার্যাদি ।
৩। হিসাব শাখা কাজ : এ শাখায় একজন অফিস-সহকারী-কাম-কম্পিউটার অপারেটর হিসাব সহকারী হিসেরে কাজ করে থাকেন। উপজেলা নির্বাহী অফিসের কর্মকর্তা/কর্মচারীদের যাবতীয় বেতন ভাতা বিল ও টি এ ডি এ প্রস্তুতকরণ বিতরণ এবং এ্কুইট্যান্স রোল সংরক্ষণ। অডিট আপত্তি ও নিষ্পত্তি সংক্রান্ত কার্যক্রমের নিষ্পত্তি। কর্মকর্তা/কর্মচারীদের পেনশন সংক্রান্ত পাওয়াদি পরিশোধ ও উপজেলা যাবতীয় আয়-ব্যয়ের হিসাব সংরক্ষণসহ এ সংক্রান্ত যাবতীয় কার্যাবলী এবংআর্থিক অনুদান ও অন্যান্য মঞ্জুরীকৃত অর্থ উত্তোলন ও বিতরণ সংক্রান্ত যাবতীয় কার্যক্রম। এ শাখার মাধ্যমে সম্পন্ন হয়ে থাকে এবং জরুরী প্রয়োজনে অন্যান্য কার্যাদি ।
৪। সাধারণ শাখার কাজ : এ শাখায় একজন অফিস-সহকারী-কাম-কম্পিউটার অপারেটর কাজ করে থাকেন। তিনি যাবতীয় চিঠিপত্র গ্রহণ এবং প্রেরণ কার্যক্রম করেন এবং অন্যান্য নথিপত্রের কার্যক্রম গ্রহণ করেন এবং জরুরী প্রয়োজনে অন্যান্য কার্যাদি ।
৫। সার্টিফিকেট শাখার কাজ : এ শাখায় একজন সার্টিফিকেট সহকারী কর্মরত থাকেন। উপজেলা নির্বাহী অফিসার ও নির্বাহী ম্যাজিস্ট্রেট হিসেবে পরিচালিত সকল সার্টিফিকেট মামলা সংক্রান্ত চালুকরণ এবং সার্টিফিকেট মামলা পরিচালনা ও নিষ্পত্তিকরণসহ মোবইল কোর্ট পরিচালনার কাজও হয়ে থাকে এবং জরুরী প্রয়োজনে অন্যান্য কার্যাদি ।
সাইটটি শেষ হাল-নাগাদ করা হয়েছে: ২০১৭-০৮-২১ ১৭:০৬:১৪